Татяна Бек
Ти, глупава артистко…

Превод от руски: Светлозар Жеков, 2007

chitanka.info

Ти, глупава артистко,

поезийо във мен!

Далеч си ти от риска,

от славея вглъбен.

Все пееш като коса,

за тях ти е гласа —

онез момчета боси,

набрали пак в леса

припънки и лисички

сред борови игли,

и вилни електрички

Голицино — Фили.

Но стига — слагам точка.

Все трябва някой ден!

Ти, мамино отроче,

поезийо, си в мен.

… А там, а там, далече,

там влакове гърмят

и от гърма им вече

е нажежен светът!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.